open-index/open-wikipedia-markdown huggingface dataset:
פיודור טולבוחין

**פיודור טולבוחין** (ברוסית: **Фёдор Иванович Толбухин**; 16 ביוני 1894 – 17 באוקטובר 1949) קצין בצבא האימפריה הרוסית, מרשל ברית המועצות מראשי הצבא האדום במהלך מלחמת העולם השנייה. טולבוחין נחשב בין טובי המפקדים הסובייטים במהלך המלחמה ובניגוד לרבים אחרים הפגין רגישות לאבדות בנפש.

## ביוגרפיה
### ראשית חייו
פיודור טולבוחין נולד למשפחת איכר בכפר במחוז ירוסלבל. לאחר סיום בית הספר ליד הכנסייה הוא למד בבית הספר למסחר ועבד כמנהל חשבונות בסנקט פטרבורג.

עם תחילת מלחמת העולם הראשונה טולבוחין גויס לצבא ולאחר סיום קורס קצינים נשלח לחזית. טולבוחין פיקד על פלוגה בחזית בדרום-מערבית ועל גבורתו הוענקו לו מספר עיטורים. לאחר מהפכת פברואר הוא נבחר להיות יושב ראש ועד הגדוד. בשנת 1918 הוא השתחרר מהצבא.

### שרות בצבא האדום
באוגוסט 1918 טולבוחין גויס לצבא האדום. הוא השתתף בקרבות כראש מטה של גיס. בשנת 1921 הוא השתתף בדיכוי מרד קרונשטאדט.

בשנת 1934 טולבוחין סיים את האקדמיה הצבאית במוסקבה והתקדם בסולם הדרגות. ביולי 1938 הוא מונה לראש מטה פיקוד צבאי עבר הקווקז ושירת בתפקיד זה עד לאוגוסט 1941.

### מלחמת העולם השנייה
החל מאוגוסט 1941 טולבוחין שירת כראש מטה של חזית עבר הקווקז, חזית הקווקז וחזית קרים. במסגרת זו הוא היה אחראי מצד ברית המועצות על תכנון וביצוע של הפלישה הבריטית-סובייטית לאיראן באוגוסט–ספטמבר 1941. בשנת 1942 טולבוחין היה אחראי על תכנון קרב קרץ' ולאחר הכישלון בקרב זה הוא הועבר מתפקידו. ביולי 1942 הוא מונה למפקד הארמייה ה-57 שהייתה במרכז קרב סטלינגרד. בפברואר 1943 מונה טולבוחין למפקד הארמייה ה-68, ובמרץ 1943 מונה למפקד החזית הדרומית. בהמשך מונה טולבוחין למפקד החזית האוקראינית הרביעית והחזית האוקראינית השלישית. בתפקידים אלו הוא היה אחראי על שחרור חצי האי קרים והשתתף באופן פעיל בהכנה וניהול מבצע יאשי-קישינב. לאחר שכוחות בפיקודו הגיעו לגבולות ברית המועצות הם המשיכו מערבה ושחררו משליטה נאצית את רומניה, בולגריה, יוגוסלביה, הונגריה ובסופו של דבר הגיעו לווינה.

### אחרית חייו
לאחר סיום המלחמה טולבוחין היה מפקד קבוצת ארמיות שהוצבה בשטח בולגריה ורומניה. בשנת 1947 לאחר פירוק קבוצת ארמיות זו הוא חזר לפיקוד צבאי עבר הקווקז כמפקד הפיקוד.טולבוחין נפטר לאחר מחלה ב-17  באוקטובר 1949 ונטמן בבית הקברות של חומת הקרמלין.

טובלוחין נישא פעמיים והיה אב לבת אחת (מאשתו הראשונה).

ב-7 במאי 1965 לטולבוחין הוענק תואר גיבור ברית המועצות. בתקופה הסובייטית על שמו נקראו רחובות בבודפשט ובלגרד ועיירה בבולגריה. בסופיה הוצב פסל שפורק בשנות ה-90 והועבר למחוז ירוסלבל.

## קישורים חיצוניים

* [קורות חיים (ב[רוסית])]
* 

קטגוריה:מפקדי צבאות סדירים בעת החדשה: אישים
קטגוריה:מרשלים סובייטים
קטגוריה:אנשי הצבא האדום במלחמת האזרחים ברוסיה
קטגוריה:אנשי הצבא האדום במלחמת העולם השנייה
קטגוריה:אישים הקבורים בבית הקברות של חומת הקרמלין
קטגוריה:מעוטרי גיבור ברית המועצות
קטגוריה:מעוטרי עיטור סובורוב
קטגוריה:מעוטרי עיטור הניצחון
קטגוריה:מעוטרי עיטור קוטוזוב
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי הכוכב האדום
קטגוריה:מעוטרי אות לגיון הכבוד
קטגוריה:מפקדי ארמיות בצבא האדום במלחמת העולם השנייה
קטגוריה:אנשי צבא רוסים במלחמת העולם הראשונה
קטגוריה:אנשי הצבא האדום בקרב סטלינגרד
קטגוריה:מעוטרי גיבור יוגוסלביה
קטגוריה:סובייטים מעוטרי אות לגיון ההצטיינות
קטגוריה:מעוטרי עיטור מיכאי האמיץ
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1894
קטגוריה:רוסים שנפטרו ב-1949
סטרינגר דייוויס

**גיימס באקלי סטרינגר דייוויס** (באנגלית: **James Buckley Stringer Davis**; 4 ביוני 1899 - 29 באוגוסט 1973) היה שחקן קולנוע בריטי. 
## ביוגרפיה
דייוויס נולד בבירקנהד, צ'שייר אנגליה. ב-1945 התחתן עם מרגרט רתרפורד. סטרינגר היה ידוע בשל הופעותיו כשחקן משנה בסרטים שונים וסדרות טלוויזיה, בהם לעיתים קרובות גילם את תפקיד הג'נטלמן האנגלי המבוגר. אשתו התעקשה תמיד שיינתן לו תפקיד קטן בכל סרט בו השתתפה, כך הוא הופיע לצידה במספר סרטים כולל ב-4 עיבודי קולנוע לספרי אגתה כריסטי כאשר אשתו מגלמת את דמותה של גברת מארפל.
דייוויס היה נשוי לשחקנית מרגרט רתרפורד והוא הלך לעולמו ב-1973 בשלפונט סיינט גיילס בבקהאמפשיר כשנה לאחר מותה של רעייתו.
רתרפורד ודייוויס נקברו בבית הקברות של כנסיית ג'יימס הקדוש בבקהאמפשיר.

## קישורים חיצוניים

* 

קטגוריה:שחקני קולנוע וטלוויזיה אנגלים
קטגוריה:בקינגהאמשייר: אישים
קטגוריה:בריטים שנולדו ב-1899
קטגוריה:בריטים שנפטרו ב-1973
בטסי ברנדט

**בטסי אן ברנדט** (באנגלית: **Betsy Ann Brandt**, נולדה ב-14 במרץ 1973) היא שחקנית אמריקאית, אשר מוכרת בעיקר בזכות תפקידה בתור מארי שריידר בסדרת הפשע "שובר שורות" ברשת AMC, ובתור הת'ר יוז בקומדיית המצבים "במשפחות הכי טובות" ברשת CBS. 

## ביוגרפיה
ברנדט נולדה בעיר ביי סיטי, מישיגן, לג'נט, אשת חינוך ולגארי ברנדט, חשמלאי. היא ממוצא גרמני. היא סיימה את בית הספר התיכון ביי סיטי ווסטרן באובורן, מישיגן, ב-1991. ברנדט התעניינה בתיאטרון מגיל צעיר, אבל בניגוד לרבים מבני גילה, היא התעניינה יותר לביים מחזות זמר מאשר לככב בהם. לאחר שזכתה בתפקיד הראשי בהפקה בית ספרית של המחזה "*Exit the Body",* היא התמקדה יותר במשחק.

לברדנט תואר ראשון באומנויות מאוניברסיטת אילינוי באורבנה-שמפיין, אותם סיימה ב-1996. לאחר מכן למדה לתואר שני באומנויות הבמה באוניברסיטת הרווארד ולמדה בחו'"ל בקונסרבטוריון המלכותי של סקוטלנד שבגלאזגו. 

## קריירה
לאחר סיום לימודיה, היא עברה לסיאטל, וושינגטון והחלה לעבוד כשחקנית תיאטרון ושיחקה במספר סרטים קצרים, ביניהם "*Confidence" ב-[[1998]].* החלה את דרכה כשחקנית תיאטרון בסן חוזה, במדינת אריזונה ובתיאטרון של אוניברסיטת קליפורניה בלוס אנג'לס, בהפקות בימתיות שונות ביניהם "מהומה רבה על לא דבר" מאת ויליאם שייקספיר, "Ridiculous Fraud" מאת בת' הנלי, "The Language Archive" מאת ג'וליה צ'ו ו-"Next Fall" מאת ג'פרי נופטס.

את תפקידה הראשונים קיבלה בסדרות טלוויזיה כמו "המשפט של איימי", "ג'אג", "ללא עקבות" ו-"CSI".

התפרסמה לראשונה בשנת 2008 בסדרת הטלוויזיה הפופולרית "שובר שורות" ברשת AMC, בה שיחקה בתפקיד מארי שריידר, אחותה של סקיילר ווייט (אנה גאן) ואשתו של סוכן ה-DEA האנק שריידר (דין נוריס) במשך חמש עונות הסדרה. מחוץ ל"שובר שורות" שיחקה ברנדט לצידו של מייקל ג'יי פוקס בסיטקום "המופע של מייקל ג'יי פוקס" ובתפקיד קטן בדרמה הקומית "מג'יק מייק".

## חיים אישיים
ב-1996 נישאה ברנדט לגראדי אולסן; השניים הכירו כאשר למדו יחד באוניברסיטת אילינוי באורבנה-שמפיין. יש להם שני בנים. היא ילדה את בנה השני ב-2008 בזמן שצילומי העונה השנייה של "שובר שורות". ברנדט ומשפחתה מתגוררים בלוס אנג'לס.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:אמריקאיות ממוצא גרמני
קטגוריה:בוגרות אוניברסיטת אילינוי באורבנה-שמפיין
קטגוריה:בוגרי אוניברסיטת אילינוי באורבנה-שמפיין
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:בוגרות הקונסרבטוריון המלכותי של סקוטלנד
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
מצר לוזון

ממוזער|מפת מצר לוזון
**מצר לוזון** (בפיליפינית: **Kipot ng Lukon**) הוא מצר ים בין האי טאיוואן לבין האי לוזון בפיליפינים. המצר מחבר בין ים הפיליפינים לים סין הדרומי במערב האוקיינוס השקט. רוחב המצר כ-250 ק"מ ובו מספר איים בשתי קבוצות, איי בטנס המהווים את פרובינציית בטנס בפיליפינים, ואיי בבויאן השייכים לפרובינציית קגאיאן בפיליפינים (שתי הפרובינציות הן חלק ממחוז עמק הקגאיאן).

תעלת בבויאן עוברת בין האי לוזון לאיי בבויאן, המופרדים מאיי בטנס על ידי תעלת באלינטאנג. צפונה יותר, בין איי בטנס לאי טאיוואן, עוברת תעלת באשי.

מצר לוזון הוא נתיב שיט חשוב בו עוברות אוניות רבות בדרכן מיבשת אמריקה לנמלים המרכזיים של מזרח אסיה. במצר עוברים כבלי תקשורת תת-ימיים חשובים המקשרים בין סין, הונג קונג, טאיוואן, יפן וקוריאה הדרומית.

במלחמת העולם השנייה היה מצר לוזון חלק מנתיב הפלישה היפנית בדצמבר 1941.

## קישורים חיצוניים

* 

קטגוריה:קצרמר טאיוואן
לוזון
לוזון
לוזון
לוזון
קטגוריה:לוזון
שלמה שפיר

**שלמה שפיר** (11 באפריל 1924 – 8 במאי 2013) היה עיתונאי והיסטוריון ישראלי, מבכירי עיתון "דבר".

## ביוגרפיה
נולד בשנברג, בברלין שבגרמניה ב-11 באפריל 1924, בשם זלימר פרנקל (Selimar Frenkel). אמו, אסתר פרנקל (לבית ברקמן), נפטרה בינקותו מדלקת המוח, ושלמה עבר לגור אצל סבתו, בעיירה איידטקונן  שבפרוסיה המזרחית, בגבול עם ליטא. אביו, הרמן פרנקל, עמד בעירייה בראש חברת משלח בינלאומי. לאחר מכן עבר לקובנה, באותה תקופה בירתה של ליטא, ולמד שם בנעוריו בגימנסיה העברית ע"ש שוואבה בקובנה. הוא סיים את חוק לימודיו התיכוניים בגימנסיה הריאלית העברית של קובנה.

בתקופת השלטון הסובייטי היה שלמה מראשי הארגון המחתרתי "ארגון ברית ציון" (א.ב.צ), ואף ערך את העיתון של ארגון זה - "ניצוץ". לאחר שהגרמנים כבשו את קובנה נשלח שלמה לגטו קובנה ועם חיסול הגטו ביולי 1944 הועבר למחנה הריכוז שטוטהוף ומשם למחנה קאופרינג (שהיה מסונף לדכאו) שם עבד בסלילת כבישים. לאחר ששוחרר מהמחנה בסיום המלחמה, עבד שפיר בעיתון ביידיש "דאס ווארט", ביטאון המפלגה הציונית-סוציאליסטית.

באפריל 1948, זמן קצר לפני הכרזת המדינה, עלה שפיר לארץ ישראל. לאחר שירות בצה"ל הצטרף לעיתון "דבר" במקביל היה בשנות ה-50 פרשן מדיני בקול ישראל. בשנות ה-60 היה שפיר כתב עיתון "דבר" בוושינגטון ובשנות ה-70 שימש עורך החוץ של העיתון. בין השנים 1974 ל-2005 היה עורך ביטאון "גשר" - כתב העת לעניינים יהודיים של הקונגרס היהודי העולמי.

שפיר היה בעל תואר דוקטור בהיסטוריה מאוניברסיטת ג'ורג'טאון בוושינגטון. והרבה לחקור נושאי מדיניות חוץ ואף כתב ספרים ומחקרים בנדון. בין ספריו: "יד מושטת" על הסוציאל-דמוקרטים הגרמנים ויחסם ליהודים ולישראל 1945–1967.

נפטר ב-8 במאי 2013 בגיל 89, ונקבר בבית עלמין רמת השרון צומת מורשה. הותיר אחריו אישה, מינה שפיר, ושתי בנות.

## לקריאה נוספת
* שלמה שפיר, ועידת אוויאן, **ילקוט מורשת** (לחקר השואה והאנטישמיות) 45, 1993, עמ' 166-

## קישורים חיצוניים

* 
* 

## הערות שוליים

קטגוריה:עיתונאים ישראלים
קטגוריה:היסטוריונים ישראלים
קטגוריה:אסירים במחנה הריכוז שטוטהוף
קטגוריה:אסירים בגטו קובנה
קטגוריה:אסירים במחנה הריכוז דכאו
קטגוריה:בוגרי הגימנסיה הריאלית העברית בקובנה
קטגוריה:אישים הקבורים בבית הקברות מורשה
קטגוריה:בוגרי הגימנסיה העברית ע"ש שוובה בקובנה
קטגוריה:ישראלים שנולדו ב-1924
קטגוריה:ישראלים שנפטרו ב-2013
הוקאיי (קייט בישופ)

**קייט בישופ** (באנגלית: **Kate Bishop**) היא דמות בדיונית של גיבורת-על המופיעה בחוברות הקומיקס האוונג'רס הצעירים ביקום מארוול קומיקס. הדמות הופיעה לראשונה בחוברת *Young Avengers #1* מאפריל 2005, ונוצרה על ידי הכותב אלן היינברג והמאייר ג'ים צ'ונג. היא הדמות הנשית הראשונה להשתמש בשם הקוד **הוקאיי** אחרי הוקאיי המקורי, קלינט בארטון.

קתרין אליזבת' בישופ היא בתו של תעשיין עשיר ממנהטן, אשר היה עסוק מדי לטפל במשפחתו לאחר מות אמה. לפיכך, קייט פיתחה אישיות עצמאית ועקשנית. חיי ההרפתקנות שלה החלו לאחר שהיא הותקפה קשות בסנטרל פארק, ולאחר תקופת טראומה קצרה החליטה לעבור אימוני קרב מאמצים כדי שהתקפות כאלה לא תחזורנה על עצמן. הוזמנה להצטרף לקבוצת האוונג'רס הצעירים לאחר שהפגינה כישורי קרב מרשימים ושחררה אותם מידי קאנג הכובש. לאחר שקפטן אמריקה ואיירון מן דורשים מקבוצת הצעירים להתפרק אם לא יבקשו את אישורם של הוריהם, קייט לוקחת אותם למחסן נטוש שהיה שייך לחברתו של אביה, והמקום הופך למאורתם הסודית.

בישופ נמצאת בקשרי ידידות קרובים עם סטאטור ופטריוט, חבריה לקבוצה. לאחר אירועי "אוונג'רס נגד אקס-מן", קייט חוברת לקלינט בארטון בהרצה מחודשת של כותרי "הוקאיי". השניים שומרים על מערכת יחסים של מורה/תלמידה, אם כי לא פעם מפגינים יכולת תחרותית.

דמותה של קייט בישופ מגולמת בידי היילי סטיינפלד בסדרת היקום הקולנועי של מארוול "הוקאיי", אשר עלתה בשירות הסטרימינג דיסני+. סטיינפלד שבה לגלם את הדמות בהופעת קמע בסצנה שאחרי הכתוביות של הסרט "המארוולס", שבה  היא היא מגויסת בידי קמלה קאן לקבוצת האוונג'רס הצעירים.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:גיבורי-על במארוול קומיקס
קטגוריה:האוונג'רס
קטגוריה:חוקרים פרטיים בדיוניים
ספיד (קומיקס)

**ספיד** (באנגלית: **Speed**) הוא דמות בדיונית של גיבור-על המופיעה בחוברות הקומיקס האוונג'רס הצעירים ביקום מארוול קומיקס. הדמות הופיעה לראשונה בחוברת *Young Avengers #10* מפברואר 2006, ונוצרה על ידי הכותב אלן היינברג והמאייר ג'ים צ'ונג. דמותו ממודלת לפי דמותו של קוויקסילבר.

ספיד הוא האלטר אגו של תומאס "טומי" שפרד, בנם של ויז'ן ומכשפת השני מגלגול קודם ואחיו התאום של ויליאם קפלן. גדל בספרינגפילד, ניו ג'רזי, אך עבר ממוסד לעבריינים אחד למשנהו. מאחר שטומי אייד "בטעות" את בית ספרו בעזרת כוחות המהירות שלו, הוא נכלא במתקן אבטחה מרבית. לפני שהאוונג'רס הצעירים שחררו אותו, טומי עבר ניסויים רבים מתוך מטרה להפוך אותו לכלי נשק. 

את דמותו של טומי בסדרת היקום הקולנועי של מארוול "וונדה-ויז'ן" מגלם ג'ט קליין, ששב לגלם את דמותו בסרט "דוקטור סטריינג' בממדי הטירוף".

## החיים שאחרי
טומי, בילי וחבריהם מצאו את מכשפת השני, לאחר התקופה בה הפכו להיות משפחה, טומי ובילי החליטו לשנות את שם משפחם למקסימוף.

## קישורים חיצוניים

* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:האוונג'רס
קטגוריה:דמויות להט"ביות
איירון לאד

**איירון לאד** (באנגלית: **Iron Lad**) הוא דמות בדיונית של גיבור-על המופיעה בחוברות הקומיקס האוונג'רס הצעירים ביקום מארוול קומיקס. הדמות הופיעה לראשונה בחוברת *Young Avengers #1* מאפריל 2005, ונוצרה על ידי הכותב אלן היינברג והמאייר ג'ים צ'ונג.

איירון לאד הוא האלטר אגו של נתניאל "נייט" ריצ'רדס, צעיר מהמאה ה-30 אשר ניצל ממעשה בריונות בידי נבל-העל קאנג הכובש, שהיה גרסה מבוגרת שלו מזמן חלופי. קאנג לקח את הצעיר במרחבי הזמן כדי להראות לו את המלחמות הרבות שיהפכו אותו בסופו של דבר למי שהוא בעתיד, מתוך כוונה שמראות אלו יספקו לו השראה. אולם, נייט הצעיר נחרד לראות את החיים העתידיים שלו כמבוגר מרושע. כשהוא חמוש בחליפה ביו-מתכתית העונה לכל פקודותיו (בדומה לזו של טוני סטארק/איירון מן), הוא גונב את טכנולוגיית המסע בזמן וחוזר לזמן ההווה מתוך מאמץ לשנות את גורלו. הוא מבקש את עזרתה של קבוצת האוונג'רס, אך מגלה שהיא התפרקה. אז, הוא מוריד את מערכת ההפעלה הישנה של ויז'ן - **[[אדווין ג'רוויס|ג'רוויס]]**, לתוך השריון שלו, ומגלה בעזרתה תוכנית אל-כשל למקרה והאוונג'רס יתפרקו. לפי תוכנית זו הוא מקים את קבוצת האוונג'רס הצעירים.

נקרא על שם אביו של ריד ריצ'רדס, מדען גאון אשר ערך ניסויים במסע בזמן.

## ראו גם
* איירון מן
* קאנג הכובש

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:האוונג'רס
קטגוריה:גיבורי-על במארוול קומיקס
קטגוריה:קומיקס על מסע בזמן
פטריוט (קומיקס)

**פטריוט** (באנגלית: **Patriot**) הוא דמות בדיונית של גיבור-על המופיעה בחוברות הקומיקס ביקום מארוול קומיקס. פטריוט המקורי מתור הזהב הופיע לראשונה בחוברת *Human Torch Comics #4* מאביב 1940 ונוצר בידי קארל בורגוס, בעוד הפטריוט של העידן המודרני הופיע לראשונה בחוברת *Young Avengers #1* מאפריל 2005, ונוצר על ידי הכותב אלן היינברג והמאייר ג'ים צ'ונג. פטריוט השלישי הופיע לראשונה בחוברת *Captain America: Sam Wilson #18* ממרץ 2017, ונוצר על ידי הכותב ניק ספנסר והמאייר דניאל אקונה.

פטריוט הוא האלטר אגו אותו חלקו שלוש דמויות - ג'פרי מייס, אלייג'ה "איליי" בראדלי וריישון "שון" לוקאס. מייס היה כתב אשר החליט להפוך להרפתקן בתחפושת לאחר שצפה בקפטן אמריקה בפעולה, והיה חבר בקבוצת גיבורי-על ממלחמת העולם השנייה בשם "לגיון החירות". בראדלי הוא נכדו של איזאיה בראדלי, חייל שהשתתף במלחמת העולם השנייה וקיבל את כוחות-העל שלו כאשר השתתף בפרויקט מוקדם של "סופר-חייל" על חיילים אפרו-אמריקנים. כאשר איירון לאד החל בחיפוש אחר הדור הבא של האוונג'רס, הוא הגיע למפתן דלתו מתוך תקווה לגייס את ג'וזיה אקס, בנו של איזאיה. אולם ג'וזיה נעדר כבר כמה חודשים, לכן איירון לאד פגש באיליי במקום. נודע כי איליי קיבל בתחילה את כוחות העל שלו כתוצאה מעירוי דם של סבו, אולם לאחר מכן זכה בכוחות על זמניים כתוצאה מהורמון גדילה מוטאנטי. 

ריישון לוקאס הוא אקטיביסט, שהושפע ממעצרו של גיבור-העל רייג' ומפעולותיו של סאם וילסון/קפטן אמריקה והחליט להפוך ללוחם-צדק מקומי בשם "פטריוט". במהלך אירועי "אימפריה סודית", לוקאס הצטרף לתנועת המחתרת נגד הידרה, והוענקו לו חליפה ומגן בידי טוני סטארק. נוסף לכך, סטארק עיצב אינטליגנציה מלאכותית בדמותה של האלמנה השחורה, שהכשירה אותו בקרב.
את דמותו של אלייג'ה בראדלי בסדרת הטלוויזיה "הפלקון וחייל החורף" מגלם אלייג'ה ריצ'רדסון, שישוב לגלם את הדמות בסרט "קפטן אמריקה: סדר עולמי חדש".

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:האוונג'רס
קטגוריה:גיבורי-על במארוול קומיקס
קטגוריה:אפרו-אמריקאיים בדיוניים
קונסטנטין רייקין

**קונסטנטין רייקין** (ברוסית: **Константин Аркадьевич Райкин**;  נולד ב-8 ביולי 1950) הוא שחקן תיאטרון וקולנוע סובייטי-רוסי ממוצא יהודי. רייקין לא מזכיר את מוצאו היהודי באף פורום ומתרחק ממוסדות יהודים ברוסיה. במהלך שנות ה-90, רייקין אף המיר את דתו לנצרות-אורתודוקסית. הוא בעל תואר אמן העם וזכה פעמיים בפרס הפדרציה הרוסית. לקונסטנטין רייקין הוענקו מספר עיטורים רוסים ופרסים רבים בתחום התיאטרון

## קורות חיים
קונסטנטין רייקין נולד בלנינגרד. אביו היה שחקן התיאטרון ואומן הסטנד-אפ ארקדי רייקין. בשנת 1967 לאחר סיום בית הספר הוא המשיך ללמוד משחק. בשנת 1971 קונסטנטין רייקין סיים את בית הספר למשחק ליד תיאטרון וכטנגוב והוזמן על ידי גלינה וולצ'ק להרכב תיאטרון סוברמניק. על במת תיאטרון זה רייקין שיחק בתפקידים שונים כ-10 שנים. 

בשנת 1981 קונסטנטין רייקין חזר ללנינגרד והחל לעבוד בתיאטרון של אביו. בשנת 1982 התיאטרון עבר למוסקבה. במשך שנים השחקן הופיע בהצגות התיאטרון לצד אביו. בשנת 1988 הוא התמנה למנהל אמנותי של התיאטרון. בתקופה זו התיאטרון שינה את האופי שלו - מתיאטרון סאטירי בו מועלות הצגות בהם משתתפים 2-3 שחקנים הוא הפך לתיאטרון בו מועלות הצגות שונות בעיקר של מחזאים קלאסיים.

החל משנת 2001 מלמד רייקין בבית הספר למשחק ליד התיאטרון האמנותי של מוסקבה.

במקביל לעבודה בתיאטרון הצטלם רייקין לסרטי קולנוע. ההופעה הראשונה הייתה בסרט של שנת 1969 בתפקיד קטן. בשנים 1972 ו-1974 הוא צולם בתפקידים מרכזיים במספר סרטים מוזיקליים וזכה לפופולריות ברחבי ברית המועצות. הפופולריות שלו גדלה עוד יותר לאחר שהצטלם בתפקיד ראשי בסרט לפי מחזה משרתם של שני אדונים. בהמשך הוא השתתף בסרטים נוספים ובסך הכול הצטלם בכ-25 סרטים.

## קישורים חיצוניים

* 

קטגוריה:שחקני תיאטרון יהודים רוסים
קטגוריה:שחקני קולנוע וטלוויזיה יהודים סובייטים
קטגוריה:שחקני קולנוע וטלוויזיה יהודים רוסים
קטגוריה:שחקני קולנוע וטלוויזיה סובייטים
קטגוריה:יהודים סובייטים
קטגוריה:מעוטרי עיטור ההצטיינות למען המולדת
קטגוריה:סובייטים שנולדו ב-1950
קטגוריה:רוסים שנולדו ב-1950
אבן גילוח

[שמאל|ממוזער|250px|אבן גילוח דמוית [עיפרון.]]
[ממוזער|אבן גילוח מלבנית העשויה [אלום.]]
**אבן גילוח** היא חומר אנטיספטי שמטרתו עצירת דימומים מחתכים בעור שנגרמו עקב גילוח.

לאבן הגילוח צורת ריבוע או עיפרון, והיא לרוב עשויה חומר כימי המונע דימום - לרוב, תרכובות אלום כגון אלומיניום גופרתי (סולפט אלומיניום) או אלום אשלגני וכן דו־תחמוצת הטיטניום. 

השימוש באבני גילוח היה נפוץ במאה ה-19 ובמחצית הראשונה של המאה ה-20, ואבן הגילוח הייתה חלק בלתי נפרד מערכות הגילוח. עם התפתחות סכיני הגילוח נוספו לסכינים הגנות מפני חתכים, המקלים על הגילוח ומונעים חתכים, והשימוש באבני הגילוח פחת.

## קישורים חיצוניים

קטגוריה:גילוח
קטגוריה:דימום
אלן יוסטון

**אלן וייד יוסטון** (באנגלית: **Allan Wade Houston**; נולד ב-20 באפריל 1971) הוא כדורסלן עבר אמריקאי ששיחק בעמדת הקלע בליגת ה-NBA.

## קריירת ה-NBA
### דטרויט פיסטונס
יוסטון עמד לבחירה בדראפט ה-NBA לשנת 1993 ונבחר במקום ה-11 על ידי דטרויט פיסטונס. בעונת הרוקי עלה יוסטון מהספסל, כמחליפו של ג'ו דיומרס. הוא פתח בחמישייה ב-20 משחקים לאורך העונה ותרם 8.5 נקודות בממוצע, אולם דטרויט סיימה את העונה במאזן הגרוע ביותר במזרח, עם 20 ניצחונות בלבד מול 62 הפסדים.

בעונתו השנייה בליגה, , כבר תרם 14.5 נקודות למשחק ובעונתו השלישית כבר היה לשחקן חמישייה קבוע ועם 19.5 נקודות למשחק היה שני בקבוצתו רק לגרנט היל. הוא סייע לקבוצתו לסיים את העונה במאזן של 46 ניצחונות מול 36 הפסדים ולהעפיל למשחקי הפלייאוף לראשונה זה ארבע שנים.

### ניו יורק ניקס
עם תום סיום חוזהו הראשון בליגה, חתם יוסטון כ בניו יורק ניקס. מיד עם הגעתו לניקס היה יוסטון לשחקן חמישייה, על חשבון מקומו בחמישייה של ג'ון סטארקס והפך במהרה לקלעי מוביל בקבוצה.

בסיבוב הראשון של משחקי הפלייאוף בשנת  פגשה הניקס את מיאמי היט שסיימה את העונה עם המאזן הטוב במזרח והייתה בעלת יתרון הביתיות בסדרה. במשחק החמישי והמכריע בסדרה, קלע יוסטון סל ניצחון ב 0.8 שניות לסיום שהעניק לניקס יתרון 77-78, וניצחון בסדרה. סל שנבחר על ידי ליגת ה-NBA לאחד מרגעי הפלייאוף הגדולים בתולדות הליגה. בסיבוב השני ניצחה הקבוצה ב של 0-4 את אטלנטה הוקס ובגמר המזרח עברה בשישה משחקים את אינדיאנה פייסרס והעפילה לגמר ה-NBA. בגמר מול סן אנטוניו ספרס, בו שיחקה הניקס ללא הסנטר פטריק יואינג הפצוע, תרם יוסטון 21.6 נקודות והיה לקלעי השני בטיבו בקבוצתו אחרי לטרל ספריוול אולם ידה של הספרס הייתה על העליונה בחמישה משחקים.

בעונת  שותף יוסטון בכל 82 משחקי העונה הסדירה, שותף בשיא קריירה של 38.6 דקות, ותרם 19.7 נקודות בשיאי קריירה באחוזי קליעה עם 48.3% מהשדה ו-43.6% מעבר לקשת השלוש. הוא היה לקלעי המוביל של קבוצתו, וסייע לניקס לסיים את העונה במאזן של ניצחונות מול 32 הפסדים ובמקום השלישי במזרח. במשחקי הפלייאוף העפילה הקבוצה שוב ופגשה את הפייסרס בגמר המזרח, אולם הפעם הייתה ידה של אינדיאנה על העליונה בשישה משחקים.

בסיום העונה זומן יוסטון לשחק במדיה של נבחר ארצות הברית בטורניר הכדורסל של אולימפיאדת סידני (2000). הוא תרם בטורניר 8 נקודות, 1.9 ריבאונדים ואסיסט למשחק, וסייע לנבחרתו לזכות במדליית הזהב.

בשנת 2001 חתם אלן על חוזה חדש בקבוצה תמורת 100 מיליון דולר לשש שנים, אולם פציעות חוזרות בברכיו מנעו ממנו לשוב לשחק בשנים הבאות בצורה סדירה, והובילו לפרישתו ממשחק בשנת 2005. בשנת 2007, לאחר שלא שיחק במשך שלוש שנים, ניסה יוסטון לשוב למגרשים וחתם בניו יורק ניקס על חוזה לעונה אחת תמורת 1.26 מיליון דולר, אולם הוא לא שב לשחק בפועל ופרש שנית.

## סטטיסטיקות קריירה
### בעונה הסדירה

### בפלייאוף

## קישורים חיצוניים

* 

* פרופיל  באתר NBA.com
* סטטיסטיקות קריירה באתר basketball-reference.com

## הערות שוליים

קטגוריה:אמריקאים ילידי קנטקי
קטגוריה:לואיוויל: אישים
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:כדורסלני אוניברסיטת טנסי
קטגוריה:כדורסלני דטרויט פיסטונס
קטגוריה:כדורסלני ניו יורק ניקס
קטגוריה:כדורסלנים אפרו-אמריקאים
קטגוריה:כדורסלנים באולימפיאדת סידני (2000)
קטגוריה:אלופים אולימפיים אמריקאים: כדורסל
קטגוריה:בחירות דראפט של דטרויט פיסטונס
קטגוריה:קנטקי: כדורסלנים
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1971
ספריפיקציה

[250px|שמאל|ממוזער|ספריפיקציה של [תה ירוק.]]
250px|שמאל|ממוזער|ספריפיקציה של מיץ תפוחים.
**ספריפיקציה** (באנגלית: **Spherification**) או **יצירת כדורים** היא שיטה להכנת כדורים קטנים ממיצים, הדומים לקוויאר במרקמם ובצורתם. השיטה משמשת ב.

## היסטוריה
השיטה התגלתה במחקר שבוצע על ידי חברת המזון יוניליבר בשנות ה-50 של המאה ה-20. השף פראן אדריאה ממסעדת אל בולי החל להשתמש בטכניקה זו במטבח המולקולרי.

## שיטות
ישנן שתי שיטות ספריפיקציה עיקריות, שהשימוש בהם נקבע לפי ההרכב הכימי של הנוזל שממנו רוצים ליצור את הכדוריות:
* ליצירת כדוריות ממיצים (כגון מיצי פירות) אשר אינם מכילים סידן, מערבבים את המיץ עם חומצה אלגינית ולאחר מכן מטפטפים את התערובת לתערובת קרה של סידן כלורי או סידן לקטט. 
* ליצירת כדוריות ממיצים המכילים סידן, מקפיאים את הנוזל בצורת כדוריות ולאחר מכן טובלים אותן בסידן אלגיני.

## ראו גם
* תה בועות

## קישורים חיצוניים

* 
* יניב גור אריה, '''סודיום אלגינט''' - שיטות שימוש
* ד"ר סרחיו ברוידו, '''ספריפיקציה''', באתר טקסטורות

קטגוריה:שיטות בישול
קטגוריה:המטבח המולקולרי
קטגוריה:כדורים
הקצפה

[שמאל|ממוזער|250px|[קצף של גבינת פרמזן מוגש כמנה ראשונה.]]
**הקצפה** היא שיטת הכנת מזון המשמשת לכל אורך ההיסטוריה של הבישול, הן ליצירת מנות עיקריות, אך בעיקר ליצירת קינוחים. בטכניקת הכנת מזון זו, מחדירים אוויר לתוך נוזל, ומשמרים את בועות האוויר במאכל, באמצעות קירורו, הקפאתו או אפייתו.

טכניקה זו משמשת ליצירת קצפת, מוס, תפיחה (סופלה), גלידה ומרנג.

בשנים האחרונות טכניקה זו משמשת במטבח המולקולרי ליצירת קצף אוורירי בטעמים שונים במטרה לאפשר לסועד לחוש בטעם תוך שהוא מרגיש בפיו מרקם שהוא לא רגיל אליו. בשיטה זו יוצרים קצף תוך שימוש במרכיבי מזון המכילים טעם כגון מיצי פירות והקפצתם עם חומר מקציף או חומר מייצב כגון אגר או לציטין.

קטגוריה:שיטות בישול
קטגוריה:המטבח המולקולרי
כפר דן

**כפר דן** היה יישוב יהודי עתיק שהתקיים בתקופת המשנה והתלמוד, ונזכר במקורות חז"ל.

היישוב מזוהה כיום בחורבות הכפר הערבי "דנא" שברמות יששכר, בסמוך לנחל דנה.

מנגד, ייתכן כי שם היישוב הנזכר במקורות השתמר בשם היישוב "כפר דאן" שממערב לג'נין (ולחלופין, שהיו שני "כפר דן").

## היסטוריה

מלבד אזכורו היחיד בתלמוד, המקום נזכר בחיבורו של אשתורי הפרחי כפתור ופרח, אשר הזכיר כי במקום מצוין קברו של דן בן יעקב (אבי שבט דן הישראלי).

במקום נמצאה כמות גדולה של פריטים ארכיטקטוניים מהתקופה הרומית והתקופה הביזנטית בארץ ישראל.

באתר נמצאו גם משקופים עם צורת קונכייה ואריה (אשר נמצאים כיום בעין חרוד) ואופייניים לבתי כנסת עתיקים מתקופת המשנה והתלמוד בארץ.

ריכוז אבני גזית במרכז האתר מרמז על קיום מבנה ציבור, כנראה בית כנסת, במקום.

ככל הנראה, חדרה הנצרות ליישוב כמו ליישובים יהודים אחרים במרחב הזה, ועל כך מעידים משקופים עם תבליטי צלב ומנורת שבעת הקנים שנמצאו במקום.

בתקופה הצלבנית הוקם בקרבת היישוב מבצר צלבני בשם "בלוואר".

לאחר הכיבוש הערבי של ארץ ישראל, הוקם מדרום למקום (סמוך לנחל דנה) קבר שייח' שנקרא "קבר דנא" (שכנראה ממנו נבע הזיהוי של אשתורי הפרחי כ"קבר דן"), לצד קברים ערביים אחרים שחלקם נבנו ככל הנראה מאבנים שהובאו מהמבצר הצלבני הסמוך בלוואר.

## הערות שוליים

קטגוריה:יישובים יהודיים בארץ ישראל בתקופת המשנה והתלמוד
קטגוריה:אתרים ארכאולוגיים יהודיים בארץ ישראל
קטגוריה:הגליל התחתון: אתרים ארכאולוגיים
ויקינג אגלינג

שמאל|ממוזער|250px|תמונה מן הסרט "הסימפוניה האלכסונית" (Diagonal-Symphonie)
שמאל|ממוזער|250px|"Basse générale de la peinture. Extension" - ליטוגרפיה משנת 1919.
**ויקינג אגלינג** (בשוודית: **Viking Eggeling**; 21 באוקטובר 1880 - 19 במאי 1925) היה אמן ויוצר קולנוע שוודי שפעל בתחומי האמנות הקונסטרוקטיביסטית והדאדאיסטית וכן בסוגת אמנות האבסטרקטית. אגלינג היה מראשוני האמנות האבסטרקטית בתחום הקולנוע, וידוע סרטו משנת 1924: "הסימפוניה האלכסונית" (Diagonal-Symphoni).

## קורות חיים
אגלינג נולד בלונד שבדרום שוודיה, ב-21 באוקטובר 1880. בהיותו בן 16 התייתם, ועבר לגרמניה שם החל ללמוד אמנות.
בין השנים 1901–1907 למד אגלינג היסטוריה של האמנות במילאנו שבאיטליה, ובאותה עת פרנס את עצמו כספרן.
בין השנים 1911–1915 התגורר בפריז, בה פגש והושפע מהאמנים אמדאו מודיליאני, האנס ארפ וליאופולד סורבז'.
בשנים אלה הושפעו יצירותיו מהקוביזם אולם בשנים שלאחר מכן החל ליצור יצירות אבסטרקטיות.

בשנת 1918 עבר לציריך והחל ליצור בסגנון הדאדא, וכן השתתף בתערוכות הקבוצה. אגלינג הפך לחברם של מרסל ינקו, ריכרד הולסנבק וסופי טאובר. כמו כן אגלינג פגש את האמן האנס ריכטר והשניים יצרו יחדיו מספר שנים.

ב-1919 הצטרף לקבוצת דס נאו לבן בבזל שיצרה בסגנון הקונסטרוקטיביסטי. באותה שנה אגלינג ייסד את קבוצת "האמנים הרדיקלים" (Artistes Radicaux) במטרה ליזום יצירות אמנות פוליטיות. בשלהי אותה שנה עזבו אגלינג וריכטר את שווייץ ועברו לברלין.

בברלין פגש אגלינג את האמנים ראול האוסמן והאנה הוך והצטרף ל"קבוצת נובמבר" - קבוצת אמנים פוליטיים.

לאחר מכן עבר לקליין קולזיג עם ריכטר והמשיך ליצור "גלילי תמונות" - גלילים של צורות גאומטריות שאורכם הגיע ל-15 מטרים, שהצפייה בהם הייתה כצפייה במגילה.

בשנת 1920 יצר אגלינג את סרטו הראשון - "*Horizontal-Vertikal-Messe*".

בשנת 1923 הפסיק אגלינג לעבוד עם ריכטר והחל לעבוד על סרטו השני - "הסימפוניה האלכסונית", כשהוא משתף פעולה עם ארנה ניימייר. הסרט הושלם בשנת 1924 והוקרן לראשונה לציבור במאי 1925 בברלין. אגלינג נפטר 16 ימים לאחר ההקרנה.

## קישורים חיצוניים

* הסרט "הסימפוניה האלכסונית"
* 

קטגוריה:ערכים שבהם תבנית בריטניקה אינה מתאימה
קטגוריה:אמנים שוודים
קטגוריה:אמני דאדא
קטגוריה:שוודים שנולדו ב-1880
קטגוריה:נפטרים ב-1925
עדי שטיין

**עדי שטיין ** (נולדה ב-8 באוקטובר 1986) היא כדורגלנית ישראלית, המשחקת בחוליית הקישור

## ביוגרפיה
שטיין החלה את דרכה בקבוצת הילדים של מ.כ נווה יוסף חיפה, ובגיל 15 עברה לקבוצת הנשים של מכבי חיפה. הצטיינותה בשורות מכבי חיפה סללה את דרכה לנבחרת הנערות, עימה העפילה לדרג א' של אליפות אירופה.

לשטיין 12 הופעות במדי נבחרת הנערות, בהן כבשה שער אחד. עם סיום שירותה הצבאי בשנת 2006 התקבלה ללימודי קולג' באוניברסיטת "ווסט-טקסס", שם במקביל ללימודי מנהל עסקים שיחקה בקבוצת הנשים של הקולג', ששיחקה בליגת המכללות האמריקאית.

עם חזרתה לישראל בשנת 2009 שיחקה במשך 4 עונות בקבוצת אס"א ת"א, עימה זכתה במספר רב של תארים בזירה המקומית ועימה שיחקה במסגרת בינלאומית. לשטיין 11 הופעות בנבחרת ישראל בכדורגל נשים. כיום, עוסקת שטיין כמאמנת בקבוצות הילדים והנערים בהפועל הרצליה.
## קישורים חיצוניים

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות מכבי חיפה
קטגוריה:כדורגלניות אס"א תל אביב
קטגוריה:ישראליות שנולדו ב-1986
קטגוריה:ישראלים שנולדו ב-1986
נחל דנה

**נַחַל דַּנָּה** הוא נחל איתן קטן הזורם אל נחל חמוד שליד נחל תבור, באזור רמת כוכב ורמות יששכר.

מימיו משמשים כמי השקיה ומתנקזים למאגרי מים בסביבה, במעלה הנחל נובעים המעיינות עין דניאל ועין דנה שמזינים אותו במשך כל השנה. לאורך הנחל מצויים שרידי בוסתנים של רימון, תאנה ושקד. בקרבת הנחל אפשר להבחין בשרידי כפר דן, ישוב יהודי עתיק שהתקיים בתקופת בית שני ובתקופה הרומית בארץ ישראל.

## הערות שוליים

דנה
נאנטר (כדורסל)

**ז'ונס ספורטיב דה פונטנלס דה נאנטר** (בצרפתית: **Jeunesse sportive des Fontenelles de Nanterre**), היא קבוצת כדורסל צרפתית מהפרוור נאנטר ליד פריז, המתמודדת בליגה הבכירה בצרפת.

## היסטוריה
הקבוצה הוקמה בשנת 1927. בסיום עונת 2003/04 העפילה לליגה השנייה. בעונת 2006/07 הגיעה הקבוצה לגמר הגביע הצרפתי והפסידה לקבוצת פו אורטז 92-83. בסיום עונת 2010/11 העפילה הקבוצה לליגה הבכירה. בעונת 2012/13 סיימה הקבוצה את הליגה הסדירה במקום השמיני בטבלה וזכתה באליפות לאחר ניצחון 1-3 בסדרת גמר הפלייאוף מול קבוצת שטרסבורג IG. במקביל הגיעה לגמר הגביע והפסידה לקבוצת פריז לבלואה 77-74.

בעונת 2013/14 השתתפה הקבוצה בשלב הבתים של היורוליג, וזכתה לראשונה בגביע הצרפתי. בשנת 2015 הקבוצה זכתה לראשונה בתחרות בינלאומית - יורוצ'לנג'. באותה שנה שחקנה מוחמדו ג'ייטה נכלל במשחק אול-סטאר של הליגה והיה הנציג היחיד של המועדון בנבחרת צרפת ביורובסקט. בעונת 2016/17 זכתה בשנית בגביע הצרפתי לאחר ניצחון 96-79 בגמר על לה-מאן סארת.

הקבוצה מארחת בהיכל **מוריס טורז** המכיל כיום 1,600 מקומות, אך יורחב בשנת 2015 ל-3,000 מקומות. במשחקי היורוליג מארחת הקבוצה ב**היכל ז'ורז'-קרפנטייה** המכיל 5,009 מקומות ישיבה.

## תארים והישגים
***[[ליגת העל הצרפתית בכדורסל|הליגה הצרפתית]]**:
**אליפות (1): 2013
* **[[הגביע הצרפתי בכדורסל|הגביע הצרפתי]]**
**זכייה (2): 2014, 2017
* **[[יורוצ'לנג']]**
**זכייה (1): 2015
* **'[[יורופקאפ]]**
**זכייה (1): 2017

## קישורים חיצוניים

* 

## הערות שוליים

קטגוריה:קבוצות כדורסל צרפתיות
קטגוריה:פריז: מועדוני ספורט
סקייטפארק באר שבע

שמאל|250px
**סקייטפארק באר שבע** הוא מתחם ספורט אתגרי לשעות הפנאי. הוא משמש בעיקר לגולשי סקייטבורד ורולרבליידס בבאר שבע. הוא נבנה ביוזמת ראש העירייה, רוביק דנילוביץ', שיזם את הפרויקט, בשיתוף מפעל הפיס, בעלות של כ-7.5 מיליון ש"ח.

מתחם הסקייטפארק נבנה על שטח של כ-2800 מ"ר והוא מהגדולים והאיכותיים בישראל. הוא תוכנן על ידי אבי לוזיה ונבנה על ידי חברת מרדכי ישראל ממושב שדי-תרומות ונפתח לקהל הרחב בחודש אוגוסט 2013. המתקן כולל רמפות, קירות, מדרגות ומשטחים משופעים. הסקייט פארק, הוקם כחלק ממתחם ספורט גדול יותר הכולל בין היתר: מגרשי קט רגל, בתכנון מגרשי כדורעף וכדורגל חופים, משטחים למתקני כושר ומסלולי רכיבה על אופניים. במתחם קיימת תאורה לפעילות לילית, מתקני כריזה והכנה לאירועים רבי משתתפים.

המתחם נמצא בקריית מאיר בץ, בסמוך לקאנטרי קלאב בבאר שבע, ביציאה המערבית של העיר, במפגש הרחובות דרך דוד טוביהו ודרך אילן רמון.

## קישורים חיצוניים

* אקסטרים בבאר שבע: סקייט פארק מקצועי בבאר שבע, באתר *באר שבע סיטי* 13 באוגוסט 2013
* 

קטגוריה:באר שבע: אצטדיונים ומתקני ספורט
קטגוריה:באר שבע: גנים ופארקים
קטגוריה:מתחמי סקייטפארק
צוות ספיבק-יונה

[שמאל|250px|ח"כ לשעבר פרופ' [יוסי יונה ופרופ' אביה ספיבק, 2016|ממוזער]]
**צוות ספיבק-יונה** היה צוות מומחים שייעץ למחאה החברתית שהחלה בקיץ 2011. הצוות כלל ועדות מומחים בנושאים כלכליים-חברתיים שונים, ונקרא על שם העומדים בראשו,
הפרופסורים יוסי יונה ואביה ספיבק, שניהם מרצים באוניברסיטת בן-גוריון. הצוות נחשב כצוות אלטרנטיבי לוועדת טרכטנברג שהוקמה על ידי הממשלה באוגוסט 2011 והגישה את מסקנותיה בספטמבר 2011, אך המשיך לפעול גם לאחר מכן ובמהלך שנת 2012. פעילות הצוות סוכמה ב-30 ביולי 2012 באירוע שבו הושק גם הספר שסיכם את דו"חות ועדות המומחים.

הוועדה הציגה למעשה מצע כלכלי-חברתי אשר שימש את הנהגת המחאה, וחלק גדול ממנו עוסק בחיזוק מדינת הרווחה, והגדלת מחויבות המדינה לאזרחיה. בניגוד לוועדת טרכטנברג, אשר הורכבה כמעט רק מכלכלנים, הורכב צוות ספיבק-יונה מכלכלנים ומומחים לנושאים השונים, כגון, בריאות, תכנון, תחבורה, רווחה, חינוך ומשפט; הוועדות שילבו בין אנשי אקדמיה, בכירים בארגונים החברתיים בישראל ועובדי מדינה בכירים לשעבר.

## רשימת הוועדות והעומדים בראשן

צוות ספיבק-יונה הורכב ממספר ועדות:

# ועדה לנושאי משפט, בראשות פרופ' מרדכי קרמניצר
# ועדה למינהל ציבורי, בראשות פרופ' יצחק גל-נור
# ועדת כלכלה, בראשות פרופ' יוסי זעירא
# ועדת לנושאי דיור, תחבורה, קרקע ותכנון, בראשות ד"ר אמילי סילברמן. הוועדה הורכבה מועדות משנה לנושאים אלו: ועדת דיור בראשות פרופ' נטע זיו ועו"ד גיל גן-מור; ועדת תחבורה בראשות גב' בקי שלייסלברג וגב' חני כהן-כספי; ועדת קרקע בראשות פרופ' אורן יפתחאל; ועדת תכנון בראשות ד"ר יודן רופא וד"ר נורית אלפסי
# ועדת בריאות בראשות פרופ' דני פילק ופרופ' נדב דוידוביץ'
# ועדת רווחה בראשות פרופ' בלהה דודזון-ערד
# ועדת תעסוקה בראשות נדיה אסמעיל
# ועדת חינוך בראשות פרופ' יצחק קשתי
# בתחילת תקופת הצוות פעלה ועדת חזון בראשות לאה שקדיאל

## פעילות הצוות
שמאל|ממוזער|250px|תמונה ממפגש צוותי ספיבק-יונה, 18.10.2011
הצוות הוקם כיוזמה של פעילי המחאה גל הרץ ודותן לשם, שזכתה לגיבוי של הנהגת המחאה בראשות דפני ליף וסתיו שפיר. הגרעין הקשה של חלק מוועדות המומחים התבסס על משתתפי התוכנית לכלכלה וחברה במכון ון-ליר, ואנשים נוספים שהצטרפו לצוותים עם הקמתם. הצוות הוצג לראשונה לציבור במסיבת עיתונאים שנערכה ב-15 באוגוסט 2011, חודש לאחר פרוץ מחאת האוהלים ובה מתחו ביקורת על מדיניותה הכלכלית של הממשלה. בתגובה ברך פרופ' מנואל טרכטנברג על הקמת הצוותים, אולם בסופו של דבר הצוותים החליטו שלא להיפגש עם ועדת טרכטנברג אלא להציג את עמדתם לציבור בלבד, החלטה שהייתה שנויה במחלוקת. ראשי הצוות האלטרנטיבי מתחו ביקורת על הגדרת המנדט של ועדת טרכטנברג ועל הכללת אנשים שהיו אחראים למדיניות הכלכלית הנוכחית, לטענתם. לאחר פרסום מסקנות ועדת טרכטנברג, מתחו עליהן ביקורת ראשי המחאה וצוות ספיבק-יונה במסיבת עיתונאים משותפת ובתקשורת.

במקביל, הכינו ועדות המומחים דוחות והמלצות, וקיימו הרצאות ומפגשים עם הציבור במאהלי המחאה, באוניברסיטאות ובמקומות נוספים, וכן שיתוף של הציבור באתר אינטרנט שהוקם במיוחד.

## קישורים חיצוניים
* אפשר גם אחרת - מתווה לכינונה של חברה מתוקנת, בעריכת: יוסי יונה ואביה ספיבק, הוצאת הקיבוץ המאוחד, תשע"ב, 2012.
* אתר ספיבק/יונה ועדת מומחים למען צדק חברתי
* 
* 
* 

## הערות שוליים

קטגוריה:המחאה החברתית בישראל 2011
קטגוריה:ישראל: כלכלה
קטגוריה:2011 בישראל
Culpa in eligendo

**Culpa in eligendo** (לטינית: שגגה מתוקף המינוי) - העיקרון המשפטי המטיל אחריות ציבורית למינוי כושל של נושא משרה ציבורית. 

העיקרון בא למנוע מצב בו הדרגים הגבוהים במערכת הציבורית מטילים את האחריות לכל כישלון על הדרג הנמוך במערכת, מה שמכונה בישראל: "הטלת אחריות על הש.ג". מכאן שנבחר-הציבור או הפקיד-הממשלתי, אשר בחר ומינה את האדם שכשל במילוי תפקידו, נושא באחריות לכישלון מתוקף כך שבחר בו ומינה אותו לאותו תפקיד.

קיימת השקפה שיש מקום להרחיב את העיקרון מן המשפט הציבורי ולהחיל אותו על המשפט הפרטי, בקשר עם החלטות של מנהלים כלליים ודירקטורים בחברות ציבוריות ופרטיות, בנוגע למינויים כושלים של נושאי משרות בתאגיד שהם עומדים בראשו. 

קטגוריה:לטינית: מונחים משפטיים
בית כנסת הכיפה

ממוזער|שמאל|חלק מגג הכיפה שנותר במקום
**בית הכנסת העל-עדתי היכל אהרן** הידוע יותר כ**בית כנסת הכיפה** הוא בית כנסת על-עדתי, שהוקם בשכונה ה' בבאר שבע. שמו של בית הכנסת ניתן לו בשל צורתו האדריכלית. בית הכנסת מכיל את בית המדרש נתיבי-עם על שם חיבורו של הרב עמרם אבורביע.

המבנה משמש כבית כנסת מרכזי עבור הציבור הדתי לאומי בעיר. כיום, לאחר הרחבתו, המבנה שונה לחלוטין מצורתו המקורית.

ייחודו של בית כנסת הכיפה הוא כפול: ראשית, בשל צורתו והטכנולוגיה שבה נבנה  ושנית משום שהוא ניצב בשכונה שהיא אחת מיצירות המגורים החדשניות ביותר שהוקמו בישראל .

בית הכנסת נקרא באופן רשמי "היכל אהרן" על שמו של הרב אהרן רבנשטיין ששימש שנים רבות כרב בית הכנסת. לאחר פטירתו נבחר לתפקיד רב בית הכנסת אב"ד באר שבע הרב אהרון דרשביץ. בין מתפללי בית הכנסת נמנים השופט ניל הנדל וד"ר שמעון גליק.

## הבנייה
דוד טנא, שכיהן כראש אגף השיכון הממשלתי, ביקר בתערוכת "אינרטבאו" שהתקיימה בברלין ב-1957, והציגה רעיונות וניסיונות חדשים בתחום הדיור. לאחר שחזר לישראל, החליט לגייס צוות אדריכלים בראשותו של אברהם יסקי (שהיה בן 31) ולהפקיד בידיהם תפקוד של שכונה באר- שבעית חדשה, שתשמש חלופה לבנייה השיכונית הגנרית של העיר.

## המבנה
בקדמת בתי השטיח ובמרכזה של כיכר ציבורית נבנה בית הכנסת ברוח המודרניסטית של השכונה, בניין בסגנון ברוטליזם, בתכנונו של האדריכל נחום זולוטוב. בית הכנסת נחנך בשנת 1970.
ממוזער|1971. בית-הכנסת העל-עדתי, הכיפה, ובית המדרש נתיבי-עם שכונה  ה' לדוגמה. באר-שבע . צילום חיצוני
ממוזער|בית-הכנסת העל-עדתי, הכיפה, ובית המדרש נתיבי-עם שכונה ה' לדוגמה, באר-שבע. צילום פנימי. 1971
[thumb|טקס הנחת אבן הפינה לבית-הכנסת העל-עדתי ובית המדרש נתיבי-עם בהנחיית [אהוד אביבי, באר שבע 1970]]
[thumb|בית הכנסת העל-עדתי, טקס חנוכה ופתיחת בתי-הכנסת. [אהוד אביבי, נושא דברים ומברך בחג האורים, תשל"ג]]

צורת הכיפה של בית הכנסת נולדה מאילוץ תקציבי. צורה קונסטרוקטיבית של כיפה מרחבית, מצומצמת בכמויות בטון ובעובי הבטון. בהתאם לכך, גם התקרה נוצקה בשלוש קשתות בטון מרחביות. בחזית המרכזית חורר הקיר בדוגמה של משרביה מודרניסטית, כדי לסנן את השמש המדברית העזה. ילדי השכונה ראו במבנה "מגרש משחקים", ונהגו לטפס עליו במעין "מבחן אומץ".

## שיפוץ המבנה
בשנת 2007 עבר בית הכנסת הרחבה, במסגרתה הוקם בקדמת מבנה הכיפה אגף חדש המכיל עזרת נשים וזאת ללא התייעצות עם זולוטוב וללא התייחסות לשפה של המבנה. האגף החדש מסתיר את הכיפה שהקנתה לבית הכנסת את שמו.

זולוטוב הזדמן למקום והביע את דעתו:

העירייה הגיבה:

## קישורים חיצוניים

* 
* חזן בית הכנסת יוסי פוירליכט תפילות יום כיפורים 
* 

## הערות שוליים

כיפה
קטגוריה:ברוטליזם בישראל
קטגוריה:מבנים ואתרים שתכנן נחום זולוטוב
קטגוריה:שכונה ה' (באר שבע)
עץ חיים (שכונה)

שמאל|ממוזער|250px|המבנה הפינתי הגדול בשכונה. הפתח המקומר בפינת המרפסות הקדמיות בקומה הראשונה מוביל לבית הכנסת
שמאל|ממוזער|250px|אחד משלטי ההנצחה הרבים על קירות המבנים: קרן קיים של הר' אהרן יוסף ב' הרב יחיאל מיכל הלפרין ז"ל נלב"ע ביום יט טבת תרצ"ז להחזקת עץ חיים בירושלים ת"ו תשרי תרח"ץ
**שכונת עץ חיים** היא שכונה בירושלים בצמוד לגשר המיתרים.

## היסטוריה
השכונה נבנתה על ידי ישיבת עץ חיים כמקור הכנסה לישיבה באמצעות השכרת הדירות. התכנון הופקד בידי האדריכל דב זוננפלד (שתכנן גם את מבנה הישיבה בסמוך לשוק מחנה יהודה) כשכונה גדולה שכוללת עשרות בניינים ובית כנסת מפואר. אבן הפינה לשכונה הונחה באפריל 1929 בטקס גדול בנוכחות אלפי אנשים, אבל מסיבות שונות, כמו ריחוק מאזורים מיושבים, השכונה לא נחלה הצלחה גדולה ונבנו בה רק שלושה מבנים. 

על פי פסיקת הרב יחיאל מיכל טוקצינסקי, ראש ישיבת עץ חיים, כיוון שהשכונה מרוחקת יותר ממיל מחומות ירושלים ואין לה קשר עין עם ירושלים, כלומר היא אינה "סמוכה" ואינה "נראית", היא לא נחשבת חלק מהעיר לעניין מקרא מגילה בפורים, ולכן יש לקיים את הקריאה בפורים דפרזים ולא בשושן פורים. כיום עדיין נערכת בבית הכנסת במקום קריאת מגילה גם בפורים דפרזים וגם בשושן פורים, זאת בניגוד לנהוג בירושלים, גם בשכונותיה המרוחקות.

## השכונה
בשכונה היו שלושה מבנים. האחד בנוי בצורת האות "ר" וכולל שלוש קומות והשניים האחרים בני שתי קומות. גשר המיתרים עובר במרחק כמה מטרים מבתי השכונה. במסגרת בניית רובע מבוא העיר מתוכנן שימור של שניים מהמבנים ונהרס המבנה השלישי. התוכנית לוותה בהתנגדות תושבים.

באוגוסט 2023, לאחר סכסוך ודיונים ממושכים, קבע בית הדין הרבני בתל אביב (הדיינים: שטסמן, יוסף ושחר) כי מבני השכונה מוגדרים כהקדש ציבורי שאינו ניתן למכירה, מנוהל בידי נאמני הקדש וכפוף בחוק לשיפוט בתי הדין הרבניים. בהתאם להחלטה זו ביטל בית הדין את מכירת המבנים במשך השנים בידי נאמני הקדש מוסדות עץ חיים לשתי חברות פרטיות וקבע כי "פעלו בניגוד לדין ולחוק בכל הקשור לעסקאות המקרקעין הקשורים בשכונת עץ חיים". וכי "הם לא היו מוסמכים לחתום על מסמכי העסקאות".

### מבני ציבור בשכונה
בשנת 1995 הוקם בשכונה בניין הנהלת דואר ישראל, בסמוך למקום בו נבנתה לאחר כשני עשורים תחנת הרכבת ירושלים – יצחק נבון

## לקריאה נוספת
* 

## קישורים חיצוניים

## הערות שוליים

קטגוריה:רחוב יפו: מבנים
קטגוריה:ירושלים: שכונות
ריימונד קרוז

שמאל|ממוזער|250px|ריימונד קרוז, (2009)
**ריימונד קרוז** (באנגלית: ** Raymond Cruz**; נולד ב-9 ביולי 1961) הוא שחקן אמריקאי המוכר בזכות תפקידיו בתור הבלש חוליו סאנצ'ז בסדרות "המפענחת" ו"המפענחת: פשעים חמורים".

## חייו
נולד בלוס אנג'לס למשפחה ממוצא מקסיקני. הוא גדל בשכונה עם כנופיות רחוב. בגיל 12 ראה מישהו נורה בראשו מול פניו. בראיון אמר שהעובדה שהתעניין בספרות מגיל צעיר עזרה לו להימנע מלהצטרף לכנופיות כאלה בעצמו. הרומן האהוב עליו הוא "אל תיגע בזמיר" של הארפר לי . קרוז למד ב-3 בתי ספר תיכוניים שונים ולאחר התיכון למד במכללת איסט לוס אנג'לס.

## קריירה
קרוז החל את דרכו כשחקן קולנוע בשנות ה-90 ונחשף בשוברי הקופות "הנוסע השמיני 4: התחייה" בתפקיד החייל דיסטפאנו, "סכנה ברורה ומיידית" בתור הצלף דומינגו צ'אבס ובהפקתם של קוונטין טרנטינו ורוברט רודריגז "מצאת החמה עד צאת הנשמה 2".

קרוז זכה להכרה משמעותית ראשונה בשנת 2005 בזכות סדרת הפשע "המפענחת" בה הופיע בתפקיד בלש יחידת הפשעים החמורים של משטרת לוס אנג'לס חוליו סאנצ'ז במשך שבע עונות ובספין אוף "המפענחת: פשעים חמורים" במשך שש עונות נוספות עד 2017.

קרוז גילם את התפקיד הידוע של טוקו סלמנקה, סוחר מת' סדיסט ופסיכופת בסדרה "שובר שורות" בשנים 2008 ו-2009 תפקיד אותו גילם שוב בשנים 2015-2016 במהלך שתי העונות הראשונות של הפריקוול "סמוך על סול" .

הוא הופיע בחמישה פרקים בסדרה "קוראים לי ארל".

בשנת 2019, שיחק בסרט האימה "מקוללת".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא מקסיקני
קטגוריה:אמריקאים שנולדו ב-1961
תחרות ניו יורק 1931

בתחרות השחמט בניו יורק שנערכה בשנת 1931 בשיטת ליגה זכה חוסה ראול קפבלנקה (קובה) עם תוצאה של 10 נקודות מ-11 אפשריות, בהקדימו בנקודה וחצי את יצחק קשדן (ארצות הברית).

:

## קישורים חיצוניים

* כל משחקי התחרות 

קטגוריה:1931 בארצות הברית
קטגוריה:1931 בספורט
קטגוריה:קצרמר שחמט
קטגוריה:ניו יורק: תחרויות שחמט
קטגוריה:תחרויות שחמט ב-1931
ארקדי רייקין

**ארקדי (אהרון) רייקין** (ברוסית: **Аркадий Райкин**;  (ב-24 באוקטובר 1911, ריגה – 17 בדצמבר 1987 מוסקבה) היה אמן סטנד-אפ סובייטי יהודי בעל תוארים האמן העממי של ברית המועצות (1968), גיבור העמל הסוציאליסטי וחתן פרס לנין (1980). הפופולריות שלו בברית המועצות הייתה חסרת תקדים.

## קורות חיים
ארקדי רייקין נולד בריגה למשפחת סוחר יהודי. במהלך מלחמת העולם הראשונה המשפחה עזבה את העיר והחל משנת 1922 התגוררה בפטרוגרד. בשנת 1929 רייקין החל לעבוד במעבדה במפעל כימי.

בשנת 1935 רייקין סיים לימודים בבית הספר למשחק בו למד בניגוד לרצון הוריו. לאחר סיום לימודי משחק הוא התחיל לעבוד בתיאטרון בלנינגרד. בשנת 1938 השחקן הצעיר הצטלם לשני סרטי קולנוע. לפעילות זו על הבמה ובקולנוע לא הייתה לו הצלחה יתרה.

בשנת 1939 הוא זכה בתחרות סטנד-אפ במוסקבה. באותה שנה רייקין עבר לתיאטרון סאטירי בלנינגרד והחל להנחות הופעות. כעבור שלוש שנים רייקין מונה למנהל האמנותי של התיאטרון הסאטירי בו עבד. במהלך מלחמת העולם השנייה רייקן הרבה להופיע בפני החיילים בקרבת החזית ותרם את ההכנסות מההופעות למאמץ המלחמתי.

לאחר מלחמת העולם השנייה רייקין המשיך את עבודתו בתיאטרון הסאטירי בלנינגרד. במקביל הוא הופיע ברדיו וטלוויזיה. הופעות סטנד-אפ שלו זכו לפופולריות עצומה ברחבי ברית המועצות. פופולריים במיוחד היו קטעים בהם הוא הופיע בדמויות שונות תוך החלפתם תוך זמן קצר. בהופעותיו הייתה סאטירה על הבירוקרטיה הסובייטית ואורח החיים בברית המועצות, ולמרות זאת השלטונות נתנו לו להמשיך בקו הסאטירי והוא לא הוענש.

החל משנות ה-50 התיאטרון של רייקין הופיע במדינות הגוש הסובייטי. בכל ההופעות רייקין למד את התרגום למדינה בה ביקר והתאים את הסטנד-אפ לתרבות המקומית. בשנת 1965 רייקין נסע ללונדון בה הופיע בטלוויזיה, בBBC. במהלך סדרת הופעות באודסה רייקין הכיר את השחקנים והסופרים הצעירים מיכאיל ז'בנצקי, רומן קרצב וויקטור אילצ'נקו. הוא הזמין אותם לתיאטרון שלו ויחד הם הכינו מספר הצגות מוצלחות. שיתוף פעולה זה נמשך עד לשנת 1969.

במהלך שנות ה-70 הפופולריות של רייקין גדלה עוד יותר, הוא צולם במספר סרטים באורך מלא וזכה בפרסים. בשנות ה-70 יחסיו עם ראשי לנינגרד היו גרועים ובשנת 1982 הוא קיבל הרשאה מליאוניד ברז'נייב לעבור עם התיאטרון למוסקבה. בתחילת שנות ה-80 הוא התחיל לשתף בהצגותיו את בנו קונסטנטין רייקין (לאחר פטירת ארקדי רייקין בנו החל לנהל את התיאטרון).

בשנת 1987 רייקין קיבל הרשאה לבקר בארצות הברית ובמהלך ביקורו הוא הופיע במספר ערים.

רייקין נפטר ב-17 בדצמבר 1987 מסיבוכים של מחלת לב ונטמן בבית העלמין נובודוויצ'יה במוסקבה.
## משפחתו

ארקדי רייקין היה נשוי לרות רייקין-יופה (1915 - 1989) (קרובת משפחתו של אברם יופה). לזוג שני ילדים: יקטרינה רייקין (נולדה ב-1938) וקונסטנטין רייקין (נולד ב-1950). שני הילדים עסקו בתחום הבידור. יקטרינה הייתה שחקנית תיאטרון וקולנוע, קונסטנטין - במאי ושחקן.

## קישורים חיצוניים

* ארקדי רייקין - קטעים נבחרים
* 
* 

קטגוריה:סטנדאפיסטים יהודים
קטגוריה:אמנים סובייטים
קטגוריה:אמנים יהודים
קטגוריה:יהודים לטבים
קטגוריה:יהודים מעוטרי גיבור העמל הסוציאליסטי
קטגוריה:יהודים זוכי פרס לנין
קטגוריה:מעוטרי עיטור הדגל האדום של העמל
קטגוריה:מעוטרי עיטור המלחמה הפטריוטית הגדולה
קטגוריה:מעוטרי עיטור הידידות בין העמים
קטגוריה:אמני העם של ברית המועצות
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1911
קטגוריה:סובייטים שנפטרו ב-1987
סעסע

**סַעסַע** (בערבית: **سعسع**) היה כפר ערבי על גבעה סלעית בהרי הגליל העליון 12 קילומטר צפונית-מערבית לצפת.

## היסטוריה
בשנת 1596 מנתה אוכלוסיית הכפר 457 איש, התושבים גרו בבתי בוץ ובתי אבן שהיו צמודים זה לזה, במרכז הכפר הייתה כיכר שוק קטנה ובתי ספר, מסביב לכפר נמצאים מספר מעיינות. תושבי הכפר התפרנסו מגידול דגנים.

הנוסע הצרפתי ויקטור גרן ביקר בכפר במחצית השנייה של המאה ה-19, הוא מתאר כפר עם הרבה בתים פרטיים שחציים חרבים. שרידי מתחם מבוצר, בריכה עגולה גדולה חצובה בסלע. לדבריו באותה עת התגוררו בכפר 350 מוסלמים. גרן מצטט בספרו תיאור מספר "שבילי דירושלים" המיוחס ליצחק חילו נוסע יהודי שביקר בכפר בשנת 1334 ולדבריו התגוררה ביישוב קהילה יהודית והיה בו בית כנסת ובית מדרש. גרן מעלה השערה ששרידים של עמודים ואבני גזית נאות שראה בכפר הם שרידי המבנים מהתקופה אותה מתאר חילו.

על פי מפקד האוכלוסין של שנת 1931 היו בכפר 840 תושבים ו-154 בתים נושבים.

בתקופת מאורעות 1936–1939 הכפר שימש כבסיס לפעולות המרד הערבי בצפון.

בתקופת המנדט הבריטי הכפר היה שייך לנפת צפת. על פי סקר הכפרים שהתקיים בשנת 1945 בארץ ישראל, שטח הכפר היה 14,796 דונם טורקי, מתוכם 1,974 דונם שטחים ציבוריים. מספר התושבים הוערך כ-1,130.

ב-15 בפברואר 1948 פשט כוח מהגדוד השלישי של הפלמ"ח על הכפר במסגרת המדיניות של ערעור ביטחונם של הכוחות הערבים ואילוצם לרתק כוחות אבטחה על הכפר. במהלך הפשיטה פוצצו 20 בתים ונפגעו כ-60 מתושביו.

במלחמת העצמאות שימשה סעסע כבסיס ללוחמים ערבים שבאו מהכפר במלחמתם כנגד היהודים. בסעסע שכנה מפקדת "חטיבת ירמוכ השנייה" ואחת הפלוגות של החטיבה של צבא ההצלה.

ב-30 באוקטובר 1948 נכבש הכפר על ידי חטיבה 7 במבצע חירם. כיבוש סעסע הביא לנסיגה כוללת של צבא ההצלה של פאוזי קאוקג'י מהגליל ללבנון. תושבי הכפר נמלטו ללבנון.

קיבוץ סאסא הוקם בשנת 1949 על שרידי הכפר, מספר בתים עדיין עומדים על תילם ומשמשים את הקיבוץ. בניין שנפגע וננטש בשנת 1960, נקבע על ידי ארכאולוגים כי נבנה במאה הרביעית לספירה.

## לקריאה נוספת
* יואב רגב, **הגדות תש"ח**, נתניה: אחיאסף, 2013.

## קישורים חיצוניים

* 
*  אבשלום קור, באופן מילולי: קיבוץ סאסא והשיבולת, גלי צה"ל, 8 במרץ 2026

## הערות שוליים

קטגוריה:קהילות ויישובים יהודיים בארץ ישראל בתקופה הממלוכית
קטגוריה:סאסא
קטגוריה:הגליל העליון: קהילות ויישובים ערביים שנחרבו במלחמת העצמאות
נבחרת מונקו בכדורגל

**נבחרת מונקו בכדורגל** היא נבחרת הכדורגל של מדינת מונקו. הנבחרת נשלטת על ידי התאחדות הכדורגל של מונקו. הנבחרת חברה בקוניפ"א אך אינה חברה בפיפ"א או באופ"א ולכן איננה מורשית להשתתף בגביע העולם בכדורגל או באליפות אירופה בכדורגל.

הנבחרת חברה בפדרציית הכדורגל של המדינות שאינן חברות בפיפ"א (קוניפ"א). בשנת 2006 הנבחרת הגיעה לגמר הגביע העולמי של ויוה, הטורניר החליפי לגביע העולמי של פיפ"א שמארגנת פדרציית הכדורגל של המדינות שאינן חברות בפיפ"א. 

מונקו
מונקו
קטגוריה:מונקו: ספורט
Vortexx

**Vortexx** הייתה רצועת שידור לילדים אשר שודרה בערוץ הטלוויזיה The CW בין 25 באוגוסט 2012 ל-27 בספטמבר 2014. רצועת השידור כללה סדרות אנימציה וסדרות לייב אקשן, וזכתה לפופולרית יחסית בקרב קהל היעד שלה..

במקור, נודעה רצועת השידור להחליף את קודמתה, "Toonzai". את רצועת השידור ניהלה חברת סבן אנטרטיינמנט של חיים סבן, וכן הייתה אחראית להפקת מרבית התכנים ששודרו בזו. עם תום שידור הרצועה, הוחלפה זו באחרת, "One Magnificent Morning".

## היסטוריה
ב-6 באפריל 2011, בעקבות צו משפטי הקשור בזיכיון "יו-גי-הו!", נאלצה חברת 4Kids Entertainment, אשר הפיקה את רצועת השידור "Toonzai", לחתום על צ'פטר 11 לפשיטת רגל, ובכך להפסיק את רצועת השידור. ב-1 במאי 2012, הביעה עניין חברתו של חיים סבן לרכוש כמה מנכסי 4Kids Entertainment. ב-26 ביוני 2012, נמכרו נכסי 4Kids Entertainment באופן סופי, כאשר חברת Konami קיבלה את הזכויות האמריקניות לזיכיון "יו-גי-הו!" בעוד חברתו של סבן קיבלה את שאר נכסי 4Kids Entertainment. ב-2 ביולי 2012 הוכרז כי חברתו של סבן תחדש את רצועת השידור לקראת הסתיו של אותה שנה. ב-12 ביולי 2012, הוכרז כי שם הרצועה החדשה יהיה "Vortexx" וכן כי זו תחלה את שידוריה לראשונה ב-25 באוגוסט של אותה שנה.

ב-27 בספטמבר 2014 שודרה הרצועה בפעם האחרונה, כאשר זו הוחלפה על ידי "One Magnificent Morning" ב-4 באוקטובר של אותה שנה.

## תוכניות
* איירון מן (25 באוגוסט 2012 - 24 בנובמבר 2012) 
* פאוור ריינג'רס הגלקסיה האבודה (25 באוגוסט 2012 - 12 בינואר 2013) 
* WWE סלאם (25 באוגוסט 2012 - 11 במאי 2013) 
* רובוטריקים פריים (8 בדצמבר 2012 - 1 ביוני 2013) 
* הרפתקאותיו החדשות של ננובוי (9 במרץ 2013 - 10 באוגוסט 2013)
* בידאמן: עולם של מסתורין (17 באוגוסט 2013 - 18 בינואר 2014) 
* גיבורי הצלה (מ-25 באוגוסט 2012 - 23 באוגוסט 2014)
* ליגת הצדק ללא גבולות (25 באוגוסט 2012 - 23 באוגוסט 2014)
* סוניק X (6 באוקטובר 2012 - 27 בספטמבר 2014)
* בולטס ובליפ (13 ביולי 2013 - 27 בספטמבר 2014)
* ספיידרמן המדהים (17 באוגוסט 2013 - 27 בספטמבר 2014)
*דרגון בול Z קאי (25 באוגוסט 2012 - 27 בספטמבר 2014)
* דיג'ימון פיוז'ן (25 בינואר 2014 - 27 בספטמבר 2014) 
* יו-גי-הו! (25 באוגוסט 2012 - 27 בספטמבר 2014)
* יו-גי-הו! זקסאל (25 באוגוסט 2012 - 27 בספטמבר 2014)
* עמית המשאית (17 באוגוסט 2013 - 8 בפברואר 2014)

### ספיישלים
* עלילות טייני טון - ספיישל ליל כל הקדושים (27 באוקטובר 2012 / 24 בנובמבר 2012) 
* גאמיבר: החיפוש אחר סנטה (1 בדצמבר 2012 / 22 בדצמבר 2012) 
* ספייק מציל את חג המולד (15 בדצמבר 2012) 
* ספייק מציל את איילי הצפון (22 בדצמבר 2012)

## קישורים חיצוניים
* 

## הערות שוליים

קטגוריה:רצועות שידור בטלוויזיה
קטגוריה:The CW: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2012
מכתש סוויפט

**מכתש סוויפט** (באנגלית: **Swift crater**) הוא מכתש פגיעה שנמצא על פני דימוס - אחד מירחי המאדים.

קוטרו של המכתש 1 קילומטרים.

המכתש נקרא על שמו של הסופר ג'ונתן סוויפט אשר חזה את קיומם של ירחי המאדים בספרו מסעי גוליבר.

מכתש סוויפט הוא אחד משני מכתשי פגיעה על הירח דימוס להם ניתנו שמות. השני הוא מכתש וולטר.

## קישורים חיצוניים
* ויליאם שיהאן, '''מאדים, היסטוריה של תצפיות ותגליות''', אתר אוניברסיטת אריזונה

## הערות שוליים

קטגוריה:דימוס
קטגוריה:ניבוי עתידות
סוויפט
מכתש וולטר

**מכתש וולטר** (באנגלית: **Voltaire**) הוא מכתש פגיעה על פני דימוס, אחד משני ירחי המאדים.

קוטרו של המכתש כ-3 ק"מ. המכתש הוא אחד משני מכתשי הפגיעה שעל הירח דימוס להם נתנו שמות. השני הוא מכתש סוויפט.

מכתש וולטר נקרא על שם הסופר הצרפתי פרנסואה-מארי ארואה הנודע בשם העט וולטר.

## קישורים חיצוניים
* ויליאם שיהאן, '''מאדים, היסטוריה של תצפיות ותגליות''', אתר אוניברסיטת אריזונה

## הערות שוליים

קטגוריה:דימוס
וולטר